ලයිසන් කැන්සල් තීරණය තවම අරගෙන නෑ  ආර් එම් බී අධ්යක්ෂ ජනරාල් නිශාන්ත අනුරුද්ධ වීරසිංහ
යාවත්කාලීන නොකළ රියැදුරු බලපත්ර අවලංගු කිරීම පිළිබඳව ප්රතිපත්තිමය තීරණයක් මෝටර් රථ දෙපාර්තමේන්තුව හෝ රජය විසින් මෙතෙක් ගෙන නැති බව මෝටර් රථ ප්රවාහන දෙපාර්තමේන්තුවේ අධ්යක්ෂ ජනරාල් නිශාන්ත අනුරුද්ධ වීරසිංහ මහතා පවසයි ඒ අනුව ඉදිරි මාස තුන ඇතුළත මෙම නව ක්රමවේදය ක්රියාත්මක කිරීමට අදාළ මූලික කටයුතු මේ වනවිට නිර්මාණය වෙමින් පවතින බව ඒ මහතා පැවැසීය නව ක්රමවේදය හරහා යම් රියැදුරකු රථ වාහන වරදක් සිදු කිරීමෙන් රථ වාහන පොලිස් නිලධාරියා විසින් ලබාදෙන දඩ පත්රිකාව ඒ අවස්ථාවේම දඩ මුදල් ගෙවීම සඳහා වූ ඩිජිටල් පද්ධතිය සකස් වී ඇති බවත් එම වරදට හිමිවන දඬුවම් ලකුණු ප්රමාණය රියැදුරු බලපත්රයට එකතු වන බවත් ඒ මහතා වැඩිදුරටත් පවසයි මෙම අසාදු ලකුණු ක්රමවේදය ලකුණු 24 දක්වා සටහන් වූ පසු රියැදුරු බලපත්රය අවලංගු වීම සිදුවන බවත් එසේ අවලංගු වන රියැදුරු බලපත්රය නැවත ලබා ගැනීම සඳහා රියැදුරකු වසරකට පසු නැවත මුල සිට සියලු කාර්යයන් සම්පූර්ණ කොට පැමිණිය යුතු බවත් ඒ මහතා සඳහන් කර සිටී ධර්මසේන වැලිපිටිය